**Aleksandar Hemon** je bosanskohercegovački prozaist i novinski kolumnist. Rođen u Sarajevu, 1964. godine, gdje je i odrastao i počeo se baviti književnošću na Filozofskom Fakultetu u Sarajevu. Početak rata u Bosni i Hercegovini ga je zatekao na boravku u Sjedinjenim Američkim Državama, gdje je odlučio da ostane, nastani se u Chicagu i pokuša pisati na engleskom jeziku. Iz tih pokušaja nastale su priče koje su činile njegovu prvu zbirku, *The Question of Bruno* (Pitanje Bruna). Nakon tog vrlo zapaženog debija, Hemon je napisao roman *Čovjek bez prošlosti* (The Nowhere Man) i time u potpunosti potvrdio svoj novostečeni status mladog i izrazito talentovanog pisca.

Prvu priču na engleskom jeziku - *The Sorge Spy Ring* napisao je 1995. Iako su njegovi najpoznatiji radovi pisani na engleskom (sa kojeg su prevedeni na brojne svjetske jezike), Hemon nastavlja da piše članke i na maternjem bosanskom jeziku za magazin BH Dani, u kojem ima svoju kolumnu *Hemonwood*. Dobitnik je prestižne američke MacArthur Fellowship nagrade (2004). Po mnogim, on je danas na Zapadu najcjenjeniji savremeni pisac s područja bivše Jugoslavije.

O svojoj poziciji pisca između dva jezika i dvije kulture, Hemon kaže: *„Moja pozicija, tako, nije definisana nacionalnim kulturnim sistemima, koji vole da imaju čvrste i nepremostive granice. Ja sam između kultura, što nije prazan prostor, nego prostor preklapanja, gdje se dešavaju čudne i nepredvidive stvari, gdje se miješaju udaljena iskustva i stvaraju novi, fluidniji identiteti. Moja odgovornost nije odgovornost nacionalnog književnika, nego odgovornost javne ličnosti koja učestvuje u demokratskoj, nehijerarhiskoj razmjeni mišljenja i informacija. Prostor te razmjene je globalan i uključuje kako bosansku tako i američku javnost. Kao profesionalni pisac mogu biti most između različitih kultura, dok bih kao nacionalni književnik bio samo taraba."*

Njegova kratka pripovjetka „*Lik i djelo Alphonsea Kaudersa*" iz zbirke „Pitanje Bruna", kao i druge reference u njegovim djelima na mitsku ličnost poznatu kao „ljubitelj pčela, mrzitelj konja, Alphonse Kauders", su danas dio bosanskohercegovačke urbane subkulture.

Aleksandar Hemon trenutno živi u Chicagu.

Djela
-----

* *Život i djelo Alphonsea Kaudersa*, (1997.)
* *Hemonwood* (2003.)
* *Čovjek bez prošlosti* (2004.)
* *Pitanje Bruna*, (2004.)
* *Ljubav i prepreke*, (2008.)
* *Hemonwood 2* (2008.)
* *Projekt Lazarus*, (2009.)
* *Knjiga mojih života* (2013.)
* *Moji roditelji: Uvod* (2019.)

Vanjske veze
------------

* Official website
* Hemon's page on U.S. publisher's website Arhivirano 2011-03-23 na Wayback Machine-u Riverhead Books
* Hemon, Aleksandar. "The Noble Truths of Suffering" National Magazine Award-winning *New Yorker* story
* Hemon, Aleksandar "Genocide’s Epic Hero" New York Times Op-Ed on Radovan Karadžić
* Hemon, Aleksandar "Rationed"
* Portrait By Graphic Journalism Arhivirano 2016-01-11 na Wayback Machine-u Graphic Journalism

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 102309346
* LCCN: n99260184
* ISNI: 0000 0001 1496 3471
* GND: 122345681
* SELIBR: 327561
* SUDOC: 053472039
* BNF: cb13576469d (podaci)
* BIBSYS: 28136
* NDL: 00950085
* NKC: jn20040311004
* BNE: XX1531129
* CiNii: DA18028101
* CONOR.SI: 13034595

 |